АҞӘА, ԥхынгәы 9 - Sputnik. Гагра амшын иагаз аԥсшьаҩы Ростислав Петров иԥсыбаҩ рыԥшааит. Абри атәы аанацҳауеит АҶА апресс-маҵзура.
Аԥсыбаҩ ԥшаауп ҳәа АҶА ахь адырра ҟаҵан ԥхынгәы 9 асааҭ 08:40 рзы. Аиқәырхаҩцәа амшын иҭыргаз аԥсыбаҩ Гагратәи араионтә хәышәтәырҭа аԥсышьҭаҵарҭахь инаргеит.
Ԥхынгәы 5 рзы иҟаз амшынеисра иахҟьаны иӡааҟәрылаз аҷкәын Аԥсныҟа ԥсшьара дааит Пиатигорскынтәи. Петров иеиқәырхаразы аӡы дҭалеит даҽа ԥсшьаҩык, уи дӡааҟәрыларц акгьы игымхеит, аха уи иалгара рылшеит.
Ԥхынгәы 8 рзы АҶА аусзуҩцәа иԥсыбаҩ рыԥшааит Гагра амшын иаанахәаз 1979 шықәса рзы ииз саратовтәи аԥсшьаҩы Павел Даньков.
Макьаназы лыԥшаара иаҿуп Бзыԥ аҿы зхәыҷқәеи лареи аӡы иагаз Санкт-петербургтәи аԥсшьаҩы Тамара Молчанова.
Аԥсны АҶА адыррақәа рыла, 2021 шықәса аԥхын аамҭазы ашәҟәы иҭагалоуп аӡы аҟны иҟалаз жәаба рҟынӡа амашәырқәа.